कैंसर का इलाज कराकर वापस लौटे इरफान खान एयरपोर्ट पर यूं दिखे, कैमरे से चुराई नजर- देखें Pics  
कैंसर से जूझ रहे इरफान खान
मुंबई एयरपोर्ट पर दिखाई दिए
कैमरे से यूं चुराई नजर
लंदन से न्यूरोएंडोक्राइन ट्यूमर का इलाज कराने के बाद पिछले महीने भारत लौटे अभिनेता इरफान खान को शनिवार को मुंबई हवाईअड्डे पर देखा गया. ऑनलाइन वायरल हुई तस्वीरों में इरफान हवाईअड्डे पर पापराजी से बचते हुए देखे जा सकते हैं. उन्होंने उन्होंने मफलर से अपना चेहरा छिपा रखा था और गुलाबी जैकेट और कैमोफ्लैज पैंट्स पहनी हुई थीं. हालांकि, यह स्पष्ट नहीं हुआ कि फिल्म 'पिकू' के अभिनेता कहां जा रहे थे. पिछले साल मार्च में इरफान ने खुलासा किया था कि उन्हें एक रेयर ट्यूमर है। इसके तुरंत बाद वह इलाज के लिए लंदन चले गए थे.
 
A post shared by Bollywood Shaukeen (@bollywoodshaukeen) on Mar 9, 2019 at 12:49am PST
 
A post shared by Bollystarcast (@bollystarcast) on Mar 8, 2019 at 10:49pm PST
 
बॉलीवुड एक्टर इरफान खान (Irrfan Khan) लंदन में न्यूरोएंडोक्राइन ट्यूमर का उपचार कराने के बाद वापस देश लौट आए हैं. अपने अभिनय के लिए प्रशंसित अभिनेता के देश में आगमन के साथ ही उनके भावी कदमों को लेकर अटकलें लगनी शुरू हो गई है. कुछ का दावा है कि वह 22 फरवरी से 'हिंदी मीडियम' के सीक्वल की शूटिंग शुरू करेंगे जबकि कुछ का कहना है कि उनका यहां एक अस्पताल में इलाज किया जा रहा है. अभिनेता के एक करीबी सूत्र ने विश्वविख्यात अभिनेता के वापस लौटने की पुष्टि की और सभी अन्य दावों को खारिज कर दिया. सूत्र ने कहा, "इरफान मुंबई लौट आए हैं. लोग बिना किसी पुष्टि के सभी तरह की कहानियां छाप रहे हैं. वे सच नहीं हैं."
दिनेश विजान के प्रोडक्शन में बनने वाली 'हिंदी मीडियम 2' एक दशक आगे बढ़ जाएगी और इरफान के किरदार राज की कहानी बयां करेगी. जब आईएएनएस ने सीक्वल के बारे में पूछा, तो विजान ने कहा, "मैं दो सप्ताह में फिल्म के बारे में आधिकारिक घोषणा करूंगा."